El bloc d'en Carles Herèdia | Pàgina 3\nCartells estripats per terra i pancartes amb poca pinta de ser sostenibles omplint les viles i ciutats. No hi ha a res més a dir, estem en plena campanya electoral. Tot i que aquests dies intento desconnectar de la campanya espanyola –sí, mal que pesi a alguns, és espanyola-, d’alguna manera o altre acabés rebent informació d’aquest gran circ que cada 4 anys munta l’Estat espanyol. Fins i tot sembla com si pintéssim alguna cosa, fins i tot si deixem de banda el tema de les grans corporacions, transnacionals i organismes internacionals que ningú vota i són els que acaben decidint les grans qüestions econòmiques i mediambientals. Doncs això, sembla com si els catalans decidíssim alguna cosa en aquest gran circ bipartidista espanyol. Però fas números i veus que no, que encara que tots anéssim a una, la sagrada Constitución postfranquista continuaria sent immodificable, no podríem decidir lliurement el nostre futur com a poble i hauríem de seguir menjant-nos governs a torns del PP i del PSOE. Llavors, de què ens serveixen aquestes eleccions?\nAra és quan toca exprimir-nos el cap i treure l’entrellat sobre si són estratègiques o no per Catalunya. Aviam, sempre hi hauran els que diran: no és el mateix el PP que el PSOE. No clar, aquests darrers anys ens ho han demostrat sobradament. Amb…amb…a sí, amb les maneres. Vindria a ser que uns ens la foten i ens ho diuen a la cara i els altres ens la foten, se n’amaguen i amb un somriure sorneguer de tant en tant ens fan la pilota. Doncs que voleu que us digui, encara no tinc tant autoodi per votar als meus propis botxins. Però el cas del PSOE és encara més greu, com pot ser que un partit porti un munt d’anys que en comptes de fer propostes faci campanyes on només s’alimenta de la por al llop, de la por al PP? A quins nivells de mediocritat política hem arribat? Però a sobre, si li sumem al Rubalcaba (RuGALcaba com deia una pintada mig esborrada a Valls), el dur i espanyolíssim ministre d’Interior, i atenció, la cap de llista catalana, la Chacón, la cosa arriba a nivells estratosfèrics. “Esforç i justícia social” diu, només li faltava aparèixer als cartells vestida de militar, amb la cabra de la Legión i amb metralleta en mà voltant per Líbia o Afganistan –per cert, en això no hi ha retallades?-.\nI ara bé quan ens maten. Que faran els partits catalans? Doncs au, tots a veure si poden treure’n alguna cosa. I seguir amb allò de anant pidolant, a veure si ens donen tal concessió o una engruneta més que ens permeti seguir ben lligats a Espanya. O ull, fins i tot un Ministeri! Peix al cove, i a seguir espoliant-nos i retallant drets. Però encara és més greu el paper dels partits independentistes que es presenten. És a dir, que n’esperen treure? Esperen influir en les decisions, seguir regatejant i pactant pressupostos espanyols made in ERC? I si no és així, que resulta que fem a Madrid? Que no ho veuen que mai podrem exercir la nostra voluntat com a poble des del seu Congreso? El fet, però, és que els partits convencionals són una maquinària, una menjadora, que necessita presentar-se a les eleccions sense cap reflexió prèvia, només pel fet de cobrar els ingressos per escó i vot emès. Això és tot. I fent això hem desaprofitat una ocasió històrica per fer un acte valent i rupturista, dir un “No!” ben alt i fort i aconseguint que cap partit independentista fos present a les eleccions espanyoles.\nAixí doncs, jo ho tinc ben clar. No penso anar a votar! I ara ve quan surten aquells tòpics de: “Si no votes, després no et pots queixar”. Doncs no! Hi ha moltes maneres de fer política, de lluitar pel que creus, de construir alternatives i de treballar pel país més enllà que votar cada quatre anys, i, sobretot, més enllà de votar en un Estat que no em pertany i no em deixa exercir els meus drets. Penso treballar a casa meva, amb la meva gent, pel meu país i també per un món més just. Però el 20N no participaré en el seu circ. “Després dels que ens va aconseguir votar, ara va i no ho feu”, aquí l’altre gran tòpic que se’ns adreça sobretot als joves. Doncs la resposta és ben clara, si ho haguéssiu fet bé, si haguéssiu trencat amb el franquisme en comptes d’acceptar una reforma, un cap d’Estat escollit a dit per Franco i una Constitución sota amenaça militar, ara no estaríem pas així.\nI els resultats, que siguin els que vulguin, se me’n refoten. Malauradament sempre reben els mateixos i els més desafavorits, però només tinc un desig electoral, i és que si hi ha d’haver més terratrèmols, en comptes de que pateixi la pobre gent de Llorca o el Kurdistan, el proper que sigui amb epicentre únic i concentrat al Congreso de los Diputados durant el debat d’investidura. “ Se levanta la sesión!”.\nPosted on 28 Octubre 2011\tby carlesheredia\nPublicat dins de Castells\t| 22 comentaris\nPosted on 16 Setembre 2011\tby carlesheredia\nFins a tres colles es plantegen castells de gamma extra en una diada en què no hi haurà la Joves\nTarragona exercirà aquest dissabte de capital castellera amb una diada del primer diumenge de festes que es preveu més espectacular que mai. I és que fins a tres colles podrien alçar-hi castells de gamma extra i l’altra, els Xiquets de Tarragona, està en un dels moments més dolços de la seva història. La diada, però, ha tingut la seva prèvia aquesta setmana amb la renúncia de la Joves de Valls a participar-hi pel fet de no poder oferir el que la diada es mereix. Sens dubte, un gest que encara fa més gran la cita d’aquest diumenge a la plaça de la Font.\nUn dels punts d’atenció més importants serà la Jove de Tarragona, que tot fa preveure que tornarà a intentar el cinc de nou amb folre. Diumenge passat van col·locar-hi sisens a assaig i les proves van en la bona direcció. La possible estrena dels liles amb els gamma extra aniria acompanyada del tres i el quatre de nou folrats.\nL’altra colla de la ciutat, però, també té un programa de màxims, on fins i tot no descarta provar la tripleta. Tot i així, el quatre de nou folrat depèn dels darrers assajos i se’l podrien reservar per a la diada tradicional. El que sí que anirà en cartera és el cinc de vuit i el tres de nou amb folre.\nLa Vella de Valls també serà a Tarragona i no es quedarà pas curta. L’actuació bàsica serà el tres i el quatre de nou folrat i com a tercer castell podria anar-hi el nou de vuit o, fins i tot, construccions com el dos de nou amb folre i manilles o el cinc de nou folrat.\nLa diada és a tocar i m’encantaria trobar-t’hi pels carrers de Barcelona cridant plegats per la justícia social i la llibertat de la nostra terra i la nostra gent. Malauradament sé que no podrà ser i sé que és molt probable que això no ho puguis llegir, com tampoc vaig poder fer-te arribar al moment, tal com et vaig prometre en aquella sala gris, que al teu poble i a tots els Països Catalans estem avançant. Que alguna cosa es mou i que, com ja deus saber, l’Esquerra Independentista va tenir uns resultats espectaculars a les eleccions municipals. Encara que et costi de creure, quan tornis segur que et trobaràs la teva terra molt més a prop de la llibertat!\nM’ha sorprès i m’ha agradat molt que hagis tret un bloc. Permetem que pengi una de les teves entrades al meu, perquè, “cabronàs”, m’has emocionat!\nEndavant Roger i una abraçada ben forta! Ànims i sàpigues que aquí t’esperem per recórrer els racons del país, per continuar lluitant, per repetir aquelles nits de festa i per riure molt, moltíssim, com sempre solíem fer.\nRecords a tota la gent d’Irlanda, i sobretot als nostres amics. És molt gran tot el que estan fent! Endavant i no et desitjo ni fermesa ni valentia, i és que sempre les has tingut i sé que en aquests moments les tens i les tindràs més mai.\nExtret del seu bloc:\n“Som a tocar de l’11 de setembre, la diada. Serà la segona que passaré a la presó i lluny dels i les meves, i del país.\nAquest cop no em posaré nostàlgic: el primer que has de desterrar a presó son les emocions frívoles. Aquí dins sòn l’avantsala de la melancolia, i aquesta deixa pas, sense adonar-t’en, a la tristesa. I aquesta a la depressió: la presó es un tobogan emocional al final del qual, amatent, hi ha sempre el suïcidi: cal ponderar i ser mes fort que una roca. Has de vèncer, sempre i a cada moment.\nPer això, aquest cop només recordaré.\nRecordaré, mare, que em perdré també l’aniversari de la Júlia per segon any. És tant petita que només em coneix per foto.\nRecordaré, mare, el pare, a qui la salut ha traït però que continua fort i íntegre.\nRecordaré, mare, els germans. La gran ja és mare. El petit, eixerït, vol menjar-se el món.\nRecordaré les àvies, mare. La pell de les mans arrugada. La mirada desperta. Recordaré, mare, com aquell dia em miraves quan vas veure’m enmanillat i escortat per aquells dos homenots. Recordaré com aquell jutge altiu parlava i jo no l’escoltava, us mirava a vosaltres, cercant el més mínim indici de debilitat.\nNo el vaig trobar.\nRecordaré, mare, com en dies com aquest penjàvem la senyera estelada al balcó i jugàvem a comptar les dels veïns. Cada any veiem més. Ens enganyavem.\nRecordaré com al capvespre cridavem “Independència”. Oblidavem que seguiem ocupats. Érem feliços.\nRecordaré, mare, les flors als peus dels patriotes: les quatre barres i l’estel als balcons. La tornada castellera. L’anxaneta entremaliat. les gralles.\nEls segadors, el puny alçat. El fulard lligat al canell.\nRecordaré, mare, i en cas que m’en començi a oblidar, giraré la vista vers el mur de al cel·la. Gris i compacte. Una foto. Una de sola.\nHi sou tots, quatre generacions. M’exorteu a no defallir i premeu les quatre barres amb el puny, com aquell qui no vol deixar escapar la seva ensenya.\nRecordaré, llavors, que heu patiti, heu plorat, heu cridat, heu maleït aquell jutge prestiberià i els barrots que ens separaven. Recordaré que heu cridat contra la injustícia i ningú us ha escoltat.\nDespertaré, llavors, i recordaré que avui es 11 de setembre i jo només estic mirant fixament la paret de la cel·la.\nPerò el missatge ja estarà enviat, la decisió presa i la connexió establerta. Jo estimo la meva terra, destesto la injustícia. Admiro els i les meves.\nLa meva terra sou vosaltres. I vosaltres sou la meva terra.\nPer això, en uns dia com avui, només us hauré dit: “No defalliu”.\nEspero que quan mireu les quatre barres i l’estel hi veieu el meu missatge.\nUna abraçada a tothom i bona Diada.\nVisca la terra, “\nEls Països Catalans sempre han estat una terra de pas, de parada i fonda i d’intercanvi de cultures. El nostre país d’avui i la nostra manera de ser no s’entendria sense tot el que ens han aportat els nouvinguts que un dia o un altre van fer cap en aquest petit racó de món. Grecs, fenicis, la important migració occitana fins al segle XVIII o els tants i tants catalans d’arrel andalusa o amazigh que ara viuen entre nosaltres, han format i formen part de la nostra riquesa cultural. I la llengua catalana sempre ha estat la porta d’entrada a aquest país, allò que ens fa ser un mateix poble, la llengua pròpia i comuna que ens dóna cohesió enmig del batibull de centenars de llengües que avui en dia es parlen pels carrers. La llengua catalana és, doncs, el fenomen de cohesió d’un poble integrador de mena. I és que mentre a bona part del món els nouvinguts mai deixen de ser considerats estranys, a casa nostra només falta que es digui una frase en la nostra llengua per esdevenir un catalana més, sense retrets i amb total admiració. Som així i n’estem orgullosos, i tenim una capacitat integradora que fa molta por als que des de fa 300 anys només tenen un desig: fer-nos desaparèixer com a poble i acabar amb la nostra llengua i cultura. Sempre ho han intentat i ho seguiran intentant, tant si ho fan vestits de soldats borbònics, de dictadures militars, de jutges del Tribunal Suprem o es vesteixen de cabretes denunciant una fantasmagòrica “discriminación del castellano” i parlant de tolerància i convivència.\nDesprés d’haver-ho intentat de totes les maneres i veient que hem restat ferms a tota mena de càstigs, guerres o tortures, la seva estratègia actual és molt més sigil·losa i subtil. Enmig de l’actual globalització i uniformització, i aprofitant les onades migratòries que provoca l’injust repartiment de la riquesa, tenen clar que han d’acabar amb el nostre model integrador que ha funcionat durant tant anys. L’objectiu, a més, és atacar directament la nostra línia de flotació, el model d’immersió lingüística, un model d’èxit admirat arreu del món però molt molest pels interessos de l’imperi i l’espanyolisme més acèrrim. Així s’explica doncs els recursos presentats per unes poques famílies perquè el castellà sigui llengua vehicular a l’ensenyament català, i també el suport mitjançant les sentències del Tribunal Suprem i el Tribunal Superior de Justícia de Catalunya a aquesta causa tan espanyolíssima. Volen trencar la cohesió i el model social català, i no els hi ho podem permetre. Així doncs, ara és moment de mobilitzar-nos en defensa de la nostra llengua i cultura, aprofitant encara més el proper diumenge 11 de setembre i demostrant que, com sempre, continuem donant la cara pel nostre poble , la nostra cultura i la nostra gent.\nÉs molt important també donar suport a la comunitat educativa i a totes les institucions perquè no apliquin en cap cas les sentències que vagin contra la llengua comuna i el model de convivència. Però s’ha d’anar més enllà, i és que quan atacs més haurem d’aguantar? Quin serà el pròxim? Si no ens volen entendre, si no ens deixen decidir, no tenim més sortida que la independència i començar de bell nou un camí sense submissió, ni sentències ni haver de demanar permís per tot.\nI a aquests que es vesteixen de tolerants i defensors de llengües oprimides, com un castellà a Catalunya segons ells en perill, que facin un tomb pel País Valencià, on molts nens han demanat ensenyament en català i no hi ha prou places, o que passegin per la Franja i la Catalunya Nord, on per no tenir, no tenen ni aquesta opció. Però bé, amb això no farien punts ni sortirien a Intereconomia. La hipocresia té aquestes coses.\nXiquets de Tarragona i Vella de Valls descarreguen el cinc de vuit en una diada de Santa Rosalia que es torna a quedar sense castell de nou FUTUR · Els Nois de la Torre repeteixen la seva millor actuació de la temporada\nNo hi ha hagut castell de nou, però Torredemb arra va quedar ben satisfeta dels castells que es van veure ahir al migdia a plaça. Hi destaca, per la seva projecció, el paper dels Xiquets de Tarragona, que van tornar a descarregar un molt bon cinc de vuit, i enguany ja en sumen dos. La catedral va anar acompanyada del tres i el quatre de vuit, trencat amb els rumors d’un possible tres de nou matalasser en la diada de Santa Rosalia. De ganes i camises no en faltaven, però el cap de colla ratllat, Roger Peiró, va decidir no estirar més el braç que la màniga i continuar treballant pas a pas. Un entrebanc amb el castell de nou podia complicar una Santa Tecla que cada cop és més a prop i que els Xiquets volen brodar. Tot i així, Peiró es va mostrar ben cofoi que la colla demanés aquest castell i confia que aquestes ganes serveixin per poder portar a les dues diades destacades de la festa major tarragonina castells com el cinc de vuit, el tres de nou, el dos de vuit i el quatre de nou.\nContinua llegint la crònica aquí\nIgualada es posa morada\nPosted on 22 Agost 2011\tby carlesheredia\nEls Moixiganguers carreguen el seu primer carro gros de l’any\nMinyons descarrega un dos de vuit i carrega el pilar de set en la seva tornada a plaça mentre Xiquets alça dos castells de vuit en plena ressaca de Sant Magí\nTornen a ser de vuit. Moixiganguers d’Igualada va poder revalidar ahir al migdia en la seva festa major l’èxit aconseguit l’any passat amb el quatre de vuit. Una feina gens fàcil, ja que amb força baixes respecte a la passada temporada, els de la camisa morada van haver de crear una alineació amb castellers nous. El treball i l’aposta, però, va sortir gairebé brodada, ja que amb confiança i a primera ronda, van alçar un quatre de vuit que es va carregar sobradament. Els nervis, però, van jugar una mala passada i el castell es va trencar sense gairebé avís a la baixada de la canalla. L’èxit es va completar amb el cinc i el tres de set per sota, firmant la segona millor actuació de la seva història. Nit llarga i morada a Igualada.\nA la festa major de la capital de l’Anoia també s’estava pendent de l’esperat retorn a plaça dels Minyons de Terrassa. Els malves no van defraudar ningú, i tot i deixar de banda fins al cap de setmana que ve els castells de nou, van alçar tres castells de vuit clavats. Cal destacar el dos de vuit i el pilar de set folrat que volen alçar un pis més d’aquí a 8 dies per Sant Fèlix. Si bé en el primer van fer gala del seu domini i el van descarregar sense problemes, el pilar de set d’ahir va quedar en carregat. El folre i el terç no van acabar de quedar ben lligats i amb un pilar un pèl girat, va cedir a la sortida de l’enxaneta. Aquest contratemps, però, no afecta la valoració positiva del retorn malva ni tampoc als plans de Sant Fèlix. Uns plans que s’hauran d’acabar d’aclarir aquesta setmana, ja que a part dels dos castells emmanillats, treballen de valent el cinc de nou i el quatre de nou amb el pilar. Això promet.\nLlegeix la resta de la notícia aquí\nDe Sant Magí a l’Índia\nPosted on 19 Agost 2011\tby carlesheredia\nEls castells de nou seran presents a Tarragona, al barri de Gràcia, a Igualada i, fins i tot, a Bombai\nConstrucció conjunta a Vilafranca l'any 2006\nA l’espera de la traca final, aquest mes continua farcit de castells de nou, fins i tot a llocs gens habituals.\nLa llarga jornada començarà ja divendres amb tot un clàssic: Sant Magí. A la plaça de les Cols, Jove i Xiquets s’enfrontaran en el derbi d’agost acompanyats dels Castellers de Sant Pere i Sant Pau i dels Xiquets del Serrallo, que lluitaran per ampliar la gamma de castells de set. Les dues colles grans de la ciutat, però, es batran amb els castells de nou. La Jove de Tarragona és la que arriba en millors condicions en aquesta diada, tot i la darrera caiguda de tres de nou a la diada del Cós del Bou. Els liles, però, confien que aquesta ensopegada no els ocasionarà cap problema i mantenen el triplet com a objectiu. Per la seva banda, els Xiquets posaran tota la carn a la graella, i és que volen estrenar fins a tres castells: el cinc de vuit, el dos de vuit i el tres de nou amb folre.\nContinua llegint la notícia clicant aquí\nLa darrera crònica d’El Punt\nDiumenge serà un dia ben especial pel món casteller, i no només pels castells de gamma extra que promet la diada de Les Santes, sinó també perquè el diari de referència casteller, El Punt, farà la seva darrera crònica d’una diada castellera.\nSense cap mena de dubte, El Punt ha estat el mitjà que ha bolcat més esforços i ha fet una cobertura més àmplia de l’actualitat castellera. Encara recordo com de ben petit esperava i fins i tot col·lacionava El Punt Casteller, un extens suplement setmanal, el més gran que hi ha hagut mai d’actualitat castellera. D’aquella publicació, el més sem blant a un “Mundo Deportivo” casteller, es va evolucionar cap a unes prèvies de divendres més reduïdes però amb un espai destacat dins dels suplements Punt de Festa i finalment al Sortim, coincidint amb les primeres crisis de la premsa escrita. L’important paper que se l’hi ha donat a la informació castellera dins del diari si no ha variat ni un centímetre en les darreres dècades. Un mínim d’una plana setmanal de recull del cap de setmana i unes cobertures molt àmplies de diades clau com Sant Fèlix o un diari on es parla pràcticament només de castells l’endemà del Concurs en són l’exemple. L’espai dedicat als castells, a més, mai s’ha relegat a un lloc secundari, sinó que ha ocupat sempre les planes més destacades i fins i tot la portada amb força freqüència.\nTambé cal destacar l’enfocament de les notícies, centrant-se en les diades grans i la rivalitat, però també donant veu a les fites de les colles mitjanes i petites, intentant fer sempre un resum complet del cap de setmana més enllà de cobrir una diada en concret i fer el possible per publicar les fotografies d’aquestes petites grans gestes en el mateix diari o al Punt de Festa-Sortim.\nDiumenge doncs, escriurem la crònica amb un pèl de nostàlgia però també contents d’haver format part d’aquest mitjà conjuntament amb altres companyes i companys periodistes castellers. Serà la darrera crònica d’El Punt, però el projecte continuarà endavant, i és que el dia 31 de juliol sortirà a la llum El Punt Avui. El Punt doncs, renaixerà amb força i la seva aposta pels castells també, amb més espai dedicat per a la nostra activitat.\nFins sempre El Punt, benvingut El Punt Avui!\nEl foc vist des del nucli urbà de Picamoixons\nTarda tensa, la que es va viure ahir a la Riba. Sobretot per als treballadors de la paperera i els veïns de la part més elevada del poble, que van veure com el foc arribava a 150 metres de les seves cases. Però l’ensurt més important se’l van emportar la setantena de persones, la majoria nens, que s’hostatjaven al refugi Almogàvers i cinc persones més que ho feien al dels Massets, situats tots dos ben a prop del punt d’origen de l’incendi, a tocar de la carretera que porta de la Riba a Farena i lloc de pas habitual de banyistes, escaladors i dels que carreguen bidons i bidons d’aigua de la font de la Cadireta.\nLa calma tensa no va tardar a arribar a la Riba, ja que a mitja tarda el vent, tot i que descontrolat, va tendir a bufar en direcció als pobles d’Alcover i Picamoixons. La pilota calenta es desplaçava de lloc i les primeres conseqüències eren el desallotjament del polígon de les Roques Vermelles\nFlanc de Picamoixons just abans de pondres el sol\ni dels nuclis de la Plana i Mas Gassons. El fort vent convertia l’incendi en altament perillós, alhora que els veïns de Picamoixons manifestaven la seva preocupació per l’evolució de l’incendi. Entre aquests veïns preocupats hi havia alguns treballadors de les dues papereres, que cada cop tenien les flames més a prop. Al final del dia, doncs, es dibuixaven dos flancs, un que avançava cap a Alcover i un que baixava cap al Francolí en direcció a Picamoixons, ja a tocar de les papereres. Mentrestant els bombers remullaven les bales de paper i defensaven a tota costa diferents masos del terme d’Alcover.\nA Alcover, a més, hi havia preocupació per les conseqüències que l’incendi podia tenir per a una industria química del municipi. En tancar aquesta crònica, amb el vent revifat i sense mitjans aeris, la nit es preveia d’allò més llarga.\nLes papereres amenaçades i els Bombers ruixant les bales de paper\nEnllaç a la crònica del Punt


La veu no callada de Marielle - directa.cat\nLa veu no callada de Marielle\n/ Midia Ninja\nMaria Dantas La_Directa\nLa nit del 14 de març de 2018, la regidora brasilera Marielle Franco i el xofer Anderson Pedro Gomes eren assassinats a Rio de Janeiro quan ella sortia d’una xerrada a l’esdeveniment “Jovens Negras Movendo as Estruturas”, a la Casa das Pretas (Casa de les Negres).\nÉs un enorme repte provar d’interpretar la realitat brasilera de les darreres setmanes –amb la pell ja freda de Marielle i encara en calent per tot allò succeït– per comprendre tot el context d’un procés fins a arribar a aquella nit i establir relacions de causa i efecte. Però no cal ser una experta en criminologia ni en ciències polítiques per concloure que la regidora carioca del Partit Socialisme i Llibertat (PSOL) va ser executada per la seva incansable militància en la defensa dels drets bàsics de les minories i per les seves constants denúncies de l’extrema violència policial a Rio de Janeiro.\nDestaquen tres elements centrals que tenen importància en l’execució de Marielle. El primer és l’extermini –en tots els sentits de la paraula– de la població negra i pobra que viu a les faveles brasileres, en constant procés d’aniquilació. El Brasil va ser l’últim país americà a abolir l’esclavitud, i des d’aleshores, fa només 130 anys, va haver-hi un gran pacte de la cúpula del poder per perpetuar una societat que va ser forjada en els conceptes de gent i no-gent, humà i infrahumà. Aquesta forma peculiar d’organització social ha sobreviscut fins avui, amb la defensa de la necessitat de la violència explícita i permanent contra aquelles persones que són vistes com a inferiors en la jerarquia social.\nEl segon és l’ofensiva ultraneoliberal contra un Estat que venia d’anys de governs progressistes –des de 2003. L’administració havia assumit una clara funció de proveïdora de drets socials, implicant-se en la reducció radical de la pobresa i la igualtat d’oportunitats, fins que va succeir el cop d’Estat maquillat d’impeachment, tou, sense tancs ni fusells. Un cop parlamentari, polític, amb contribució dels mitjans de comunicació hegemònics i amb l’ajuda d’una guerra jurídica, utilitzada molt sovint contra els governs d’esquerres del sud d’Amèrica.\nFinalment, hi ha pràctiques de caràcter feixista i racista que tenen relació amb la violència de l’Estat però també amb la de les milícies d’extrema dreta i la de les faccions criminals, és a dir, el crim organitzat. Un exemple és la militarització creixent: per primera vegada a la història de la democràcia brasilera, hi ha hagut una intervenció federal de la seguretat pública d’un Estat, el de Rio de Janeiro, decretada pel president Michel Temer el passat 20 de febrer. O també els discursos d’odi promoguts per polítics com Jair Bolsonaro –candidat a les presidencials d’enguany, homòfob, racista i ultradretà–, que amb el seu discurs alimenta la formació de grups paramilitars d’ultradreta, molt semblants als Camicie Nere de la Itàlia feixista, que surten al carrer a pegar, i fins i tot a matar la població LGTBI, negra i indígenes. Una altra mostra preocupant i actual són els diversos trets de bala que va rebre l’autocar de la caravana de la candidatura de Lula da Silva, al sud del Brasil, per part de matons d’extrema dreta, fet que ha aconseguit unir, fa pocs dies, les esquerres brasileres en un eix comú: el front contra el feixisme (#FrenteContraOFascismo).\nAl Brasil, la discussió tan invisibilitzada sobre el racisme, el genocidi negre, la violència envers les dones o el protofeixisme està a l’ordre del dia amb l’assassinat de Marielle Franco. Ella era una dona negra, nascuda a la favela de Maré, sociòloga, lesbiana, regidora d’esquerres de Rio de Janeiro, presidenta de la Comissió de la Dona, que va coordinar la Comissió de Defesa dels Drets Humans i Ciutadania de l’Ajuntament de Rio de Janeiro. Pocs dies abans del seu assassinat, va denunciar tres crims a la favela d’Acari, que involucraven directament la 41a Brigada de la Policia Militar de Rio de Janeiro, la més letal, coneguda per diversos casos d’execucions, tortures i corrupció.\nNo era només una veu, sinó milions de veus, les de les minories, que són la majoria del poble del meu país\nMarielle augmenta l’estadística alarmant d’assassinats de defensores dels drets humans a l’Amèrica del Sud, regió amb més casos en tot el món, segons l’Informe anual de Defensores de Drets Humans en Risc, publicat per Front Line Defenders.\nA la vegada, el Brasil és el país americà que més activistes mata. Ho diu l’informe 2017-2018 de Drets Humans al Món, d’Amnistia Internacional. En el capítol sobre el Brasil assenyala “violacions al sistema penitenciari, en accions de seguretat pública que no busquen la preservació de la vida a les faveles i les perifèries, que afecten principalment els joves negres; identifica el Brasil com un dels països del món amb el major nombre de defensors de drets humans assassinats i assenyala una sèrie de controvèrsies legislatives ja aprovades, altres que amenacen els drets ja adquirits”.\nA la pregunta de per què l’assassinat d’una sola dona brasilera és tan important i transcendent, la meva resposta és automàtica i sempre la mateixa: en una societat on encara hi ha ascensors reservats per a les graxeiras (mot pejoratiu per referir-se a les treballadores de la llar), on sovint se sent “Bandido bom é bandido morto!” (bandit bo és bandit mort) o “Cotista de merda!” (referència negativa a les persones que accedeixen a les universitats públiques amb el sistema de quotes); en una societat que encara s’escandalitza i truca a la policia quan veu joves negres de les faveles entrant a un centre comercial de la zona alta de la ciutat, la veu que han volgut fer callar amb una ràfega de trets al cap denunciava tot això però també reclamava la pau. La veu de Marielle Franco no era només una veu, sinó milions de veus brasileres, les veus de totes les minories, que són la majoria del poble del meu país.\nQue siguin presents, sempre, totes les Marielles!\nL’autora és jurista i activista social brasilera.\nArticle publicat al número 541 de la ‘Directa’\n« Espiritualitats alternatives a l’Iran dels aiatol·làs


Assistim a l'acte de reconeixement del voluntariat de la Universitat de Girona - AACIC\n3 juny, 2019 Actualitat. Actualitat i experiències.\nAssistim a l’acte de reconeixement del voluntariat de la Universitat de Girona\nCada any, l’AACIC té tres estudiants que realitzen les seves pràctiques a l’Espai infantil de Girona i als actes que tenen lloc a la ciutat.\nEl divendres 31 de maig, l’Aula Magna Modest Prats (edifici Sant Domènec) de la Universitat de Girona (UdG) va acollir l’acte d’agraïment i reconeixement a totes les institucions, fundacions, entitats i associacions que fan possible que la UdG sigui una universitat de referència en voluntariat en tot l’estat, d’entre les quals hi ha l’AACIC.\nL’acte va començar amb els parlaments institucionals del rector de la UdG, Quim Salvi; i la vicerectora de Territori i Compromís Social de la UdG, Sílvia Llach. Tot seguit es va presentar l’evolució del voluntariat a la Universitat en els últims 5 anys i es va projectar el vídeo de la unitat de compromís social. A continuació, totes les entitats assistents vam renovar la signatura dels convenis de col·laboració a la Capella del Roser. La Gemma Solsona, psicòloga i responsable de la delegació de Girona de l’AACIC, va ser qui va assitir a l’acte per renovar el conveni amb la UdG. Com a clausura ens van oferir un aperitiu amb acompanyament de música en directe.\nLa UdG va iniciar durant el curs 2010-2011 els primers programes de voluntariat. Avui, té 147 convenis signats per establir aquesta col·laboració necessària amb el territori i per incidir en la formació dels seus estudiants com a ciutadans i ciutadanes i com a persones. Durant el curs 2017-2018, 1.315 estudiants han dut a terme activitats de voluntariat i han participat en les 261 activitats i 13 cursos de formació que ofereix la Universitat.


Home > Activitat col.legial > ESPAI D’ART\nEscrit a les 13:04h a Activitat col.legial\tper\tadmin\nEl Col·legi inaugura l’exposició itinerant “Huellas de mujeres geniales”\nLa mostra romandrà a l’Espai d’art fins a finals del mes d’agost\nHuellas de Mujeres Geniales és una exposició que recull el treball i la trajectòria vital de trenta dones en els àmbits de l’activisme polític, l’art, el pensament, l’educació, la mística i la ciència.\nUna “selecció difícil”, com reconeix la comissària de l’exposició, Sara Ortiz, de dones que han “aportat molt al món i han ajudat a altres dones, demostrant que per canviar les coses cal garantir l’accés al coneixement” per a totes les persones amb independència del seu sexe, origen o condició.\nLa mostra, que es podrà veure al Col·legi d’Aparelladors de Mallorca fins a finals del mes d’agost, ha estat organitzada per la Plataforma d’Associacions de Dones NOSOTRAS, constituïda per diverses associacions espanyoles, entre les quals es troba Es Racó de ses Idees (Mallorca ).\n“Les dones han demostrat que, quan tenen accés a l’educació, són capaços de grans coses -ha assegurat la vocal de cultura i projecció social del COAAT Mallorca- i prova d’això és el canvi que ha experimentat el sector de la construcció a les últimes dècades”.\nSegons Mar Romaguera “les dones tenen ara una major presència, malgrat la qual cosa iniciatives com aquesta són molt necessàries per contribuir a donar visibilitat a aquesta falta d’igualtat que encara es dóna en alguns àmbits de la societat”.\nOrtiz ha “agraït al col·legi l’interès per aquesta exposició” que ha estat programada amb anterioritat en altres localitats espanyoles i ha servit també per dur a terme actuacions de divulgació en centres escolars de les Illes Balears.


La FCO presenta ‘Londres-París-Barcelona’, d’Enric Vila | Fundació Catalunya Oberta\nLa FCO presenta ‘Londres-París-Barcelona’, d’Enric Vila\nPer FCO el 25 febrer 2015 a ACTIVITATS, General\nL’escriptor i periodista Enric Vila és el ponent convidat a la tribuna de la Fundació Catalunya Oberta dilluns 2 de març a les 19 hores a l’hotel Majestic (Pg. de Gràcia, 68). Vila presentarà el seu llibre ‘Londres-París-Barcelona. Viatge al cor de la tempesta.’ El ponent serà presentat pel senyor Vicent Sanchis, periodista i secretari general de la Fundació Catalunya Oberta.\nEnric Vila és llicenciat en Història Contemporània i doctorat en Periodisme. Escriu al diari El Punt Avui, a la revista Sàpiens i al seu blog Dietari a Destemps, a més de donar classes de periodisme a la Universitat Ramon Llull. Ha publicat diversos llibres entre els que destaquen Què pensa Heribert Barrera (2001), Lluís Companys. La veritat no necessita màrtirs (2006), El nostre heroi Josep Pla (2009) o Breu Història de la Rambla (2012).\n‘Londres-París-Barcelona. Viatge al cor de la tempesta’ és un llibre a cavall entre l’assaig i la novel.la on Vila fa un repàs de la història de París, Viena, Londres, Barcelona i Sant Petersburg i explora el remolí de forces que poden portar Europa fins a un inesperat renaixement o bé fins a una decadència lenta i dolorosa, com la que va patir l’imperi Hispànic. El llibre aprofundeix en les conseqüències de 1714 i subratlla el paper que les ciutats, les dones, els gais, i fins i tot els catalans, poden tenir en el redreçament espiritual d’Europa i la resta d’Occident. Com en d’altres llibres seus, Vila contrasta els arguments de tipus acadèmic amb l’experiència personal. Així el relat sobre la desmoralització d’Europa i les pors de Catalunya és amanit per una història d’amor tempestuosa que il·lustra la força extraordinària que pot arribar a tenir el vertigen del Ser.\nL’acte tindrà lloc a l’hotel Majestic (Passeig de Gràcia, 68) a les 19 h. Després de la intervenció del ponent s’obrirà un col·loqui amb els assistents.\nPer confirmar la vostra assistència podeu fer-ho via mail: fund@fundaciocatalunyaoberta.cat o per telèfon: 93 490 64 54 (matins).\nQui ha fet créixer la llegenda?\nTres quarts d’hora


Recapte d'aliments a Infermeria i Fisioteràpia\nEn col·laboració amb l'ONG Alpicat Solidari que repartirà els productes\nEls productes recaptats. FOTO: FIF-UdL\nProductes d'higiene personal, de neteja de la llar, aliments com ara llegums, arròs i pasta, així com xocolata, torrons, polvorons i neules, han estat el resultat del recapte que ha tingut lloc a la Facultat d'Infermeria i Fisioteràpia (FIF) de la Universitat de Lleida.\nLa iniciativa ha partit d'una alumna del centre, Àngela Rodríguez Chacon, estudiant de 4art de grau de Fisioteràpia, que l'estiu passat va participar en un projecte de cooperació internacional a Gàmbia (Àfrica) que duen a terme la UdL i l'ONG Alpicat Solidari.\nExplica Carme Campoy, professora del grau i membre d'Alpicat Solidari, que aquest és el primer cop que es du a terme una iniciativa d'aquest tipus entre ambdós entitats, iniciativa que preveuen repetir els propers anys.\nL'ONG Alpicat solidari té dos línies de treball, una de cooperació internacional amb Gàmbia, i una altra amb el Banc d'Aliments. Els productes i aliments recollits en aquest recapte es lliuraran als usuaris dels serveis socials que gestiona l'Ajuntament d'Alpicat, afegeix.


El col·lapse de l'hospital d'Igualada qüestiona el confinament de la zona - El triangle\nEs multipliquen les veus crítiques amb una mesura que no acaba de funcionar i castiga l'economia de la zona\nOnze dies després que la Generalitat decretés el confinament d'Igualada i de tres municipis veïns -Vilanova del Camí, Santa Margarida de Montbui i Òdena-, l'hospital d'Igualada, focus del brot de coronavirus que castiga la zona, es troba a la vora del col·lapse per falta de personal sanitari. Aquest fet fa qüestionar la idoneïtat de la dràstica mesura que, d'altra banda, castiga l'economia de la zona. Diferents experts ja han qüestionat el manteniment del confinament.\nSemblava una bona idea al principi: aïllar el focus amb un desplegament policial i evitar nous contagis. Però a mesura que avança l'epidèmia es demostra que aquesta mesura ha resultat ineficaç, que no és reproduïble per falta de recursos i que a més castiga de manera inútil l'economia de la zona afectada. Ara hi ha sectors de l'Administració que volen aixecar l'aïllament, però no saben com justificar-ho sense admetre un error.\nA tot plegat cal afegir que cada vegada més es coneixen casos de contagi molt propers a la zona confinada, però en el seu extraradi. Sis persones grans ingressades en la fundació privada Consorts Guasch de Capellades van morir a conseqüència de l'epidèmia de coronavirus. Es dona la circumstància que Capellades es troba a només 11 quilòmetres d'Igualada, un quart d'hora en cotxe.\nMentrestant, el govern català insisteix en la necessitat de confinar tota Catalunya, una mesura que només pot fer efectiva el govern espanyol. Així, el president Quim Torra ja ha explicat que "si s'implementés i tots els ciutadans es quedessin confinats a casa, ja no tindria sentit el confinament especial d'Igualada".\nD'altra banda, recentment el Departament de Salut ha destinat 180 llits de l'Hospital General de Catalunya –del Grupo Quirónsalud- per a pacients que es deriven de l'Hospital d'Igualada. L'objectiu bàsic és, juntament amb el suport de l'hospital de Bellvitge, intentar disminuir al màxim la pressió al centre igualadí. Tot plegat significarà un anar i venir de pacients dins i fora del territori confinat.\nEls empresaris de la zona confinada accepten el tancament amb resignació, però entenen que la dràstica mesura castiga i castigarà l'economia del territori de manera extraordinària. Es dona la circumstància que força empreses han hagut de tancar perquè els seus treballadors han quedat fora de la zona confinada. De moment, la Conca d'Òdena, una zona industriosa ja castigada per anteriors crisis, ja ha vist com es multiplicaven els ERTOs.\nPrevEs van bloquejar a Madrid les mascaretes que anaven a Igualada?


Barcelona reordenarà els terminals de les línies d’autobús interurbanes - El Magazín d'Amics del Bus\nHome / Barcelona / Barcelona reordenarà els terminals de les línies d’autobús interurbanes\nJuanjo Rubio 12/09/2020 Barcelona\nEls objectiu d'aquesta operació són, segons el consistori barceloní, el foment de l'ús del transport públic; la millora de l'eficàcia dels serveis d'autobús regular de la zona i l'experiència de les persones usuàries; la potenciació de la intermodalitat; la minimització de l'impacte a l'espai públic; i el fet de garantir els drets de les diferents operadores.\nLínies al terminal de la ronda Universitat, esperant per sortir cap a les seves respectives destinacions / Imatge d'arxiu - Carlos Martínez\nAlguns dels terminals es reubicaran a altres punts de la ciutat, mentre que d’altres es situaran a les tres estacions d’autobusos existents a Barcelona: l’estació de Sants, l’estació del Nord i l’estació de Fabra i Puig. Actualment, aquestes tres estacions estan treballant per sota de la seva capacitat. La nota de premsa emesa pel departament de Territori i Sostenibilitat no especifica, però, quines d'aquestes seran les noves ubicacions dels terminals.\nLínia exprés e11.1 Barcelona - Mataró Centre, operada per Empresa Casas (Moventis) sota concessió de la Generalitat.\nLínia exprés e11.2 Barcelona - Mataró Nord, operada per Empresa Casas (Moventis) sota concessió de la Generalitat.\nLínia L95 Barcelona - Castelldefels, operada per Mohn (Baixbus) sota concessió de l'AMB.\nLínia exprés E95 Barcelona - Castelldefels, operada per Mohn (Baixbus) sota concessió de l'AMB.\nLínies de l'AMB que tenen el terminal a la ronda Universitat. La de l'esquerra, la L95, mantindrà el seu terminal, mentre que la L94 el mourà a un altre punt de la ciutat / Imatge d'arxiu - Carlos Martínez\nAquesta intervenció va començar el passat 22 de novembre i s'allargarà fins al març del 2021, i consisteix en ampliar la vorera de la banda muntanya dels 5 metres actuals fins a 8. Pel que fa a la vorera de la banda mar, passarà de 5 a 7,9 entre la rambla Catalunya i el carrer Balmes, i de 5 a 7,6 metres entre el carrer Balmes i la plaça Universitat.\nRender del resultat de l'actuació a la ronda Universitat. Imatge: Ajuntament de Barcelona.\nUn cop remodelada, aquesta via disposarà d'un carril de serveis, dos carrils normals, i doble carril bus.\nQuant a la infraestructura de bus, aquests no seran els únics canvis. L'ajuntament de la ciutat comtal està executant obres a diferents punts de la ciutat per tal de millorar aquesta infraestructura.\nEntre aquests treballs de millora, en destaquen la millora dels accessos a les estacions d'autobusos de Fabra i Puig i del Nord; la creació d'un carril bus nou a l'avinguda d'Esplugues; el desdoblament del carril bus de la Gran Via, entre el passeig de Gràcia i el carrer Marina, i el de l'avinguda Diagonal, entre Pius XII i la Zona Universitària; i l'augment d'amplada dels carrils bus de l'avinguda Diagonal entre Francesc Macià i el carrer Roger de Llúria.\nA més, destaquen també la creació de parades dobles noves a l'avinguda Diagonal, a l'alçada de Maria Cristina i de Palau Reial.\nAcord per la reordenació de les línies d’autobusos de la ronda de la Universitat i altres punts del centre de Barcelona - govern.cat\nLa ronda de la Universitat es transforma amb més espai per a les persones - ajuntament.barcelona.cat


Un mossèn de Calella vincula denúncies per abusos amb el Procés\nMonestir de Montserrat | Europa Press\nDiu que Miquel Hurtado "no semblava molt abusat sinó que estava en un joc i ja li anava bé", en relació amb el monjo de Montserrat\nper ACN 15 de març de 2019 08:43\nCinto Busquet, mossèn de Calella, ha relacionat les denúncies contra el monjo de Montserrat Andreu Soler per abús sexual amb el Procés, i ha apuntat que Miquel Hurtado, la primera víctima que va denunciar, en algunes fotos "no semblava molt abusat, sinó que estava en un joc i que ja li anava bé". "No estic dient que no hi hagués res, però que en aquest moment, a 25 anys de distància, que tregui això contra Montserrat... No vull anar més enllà però en el moment del procés polític que vivim, i tot el que els mitjans han dit de Montserrat per desqualificar Montserrat sabent el que representa en l'imaginari català... A mi això em fa pudor de socarrimat", ha exclamat en declaracions a Ràdio Calella TV. Busquet s'ha disculpat després per l'expressió que fa referència als abusos a Hurtado.\nEl mossèn ha aclarit que no era la seva intenció "treure importància" al que "hagi pogut passar en el passat respecte al germà Andreu Soler". "I molt menys no era la meva intenció ferir o menystenir el sofriment que el senyor Miguel Hurtado hagi pogut tenir o les conseqüències que això hagi pogut portar en la seva vida", ha afegit Busquet, que s'ha disculpat especialment per una expressió "desafortunada", en referència a la part on diu que "això ja li anava bé".\nEn les seves primeres declaracions, Busquet ja va rebutjar qualsevol tipus d'abús sexual a menors, especialment en el marc de l'Església, però ha lamentat que per uns quants casos s'estigui criminalitzant tota una institució.


Millores a la xarxa d'autobusos: Ajuntament de Santa Coloma de Gramenet\nMillores a la xarxa d'autobusos\n15/03/2016 Transport Mobilitat Urbanisme\nA partir d'aquest 15 de març, la línia B30 millora la freqüència de pas al fusionar-se amb la línia B31. Santa Coloma estrena nou sistema de parades dobles.\nA partir del dimarts 15 de març es produirà un canvi en les línies d'autobús que donen servei a la nostra ciutat. La línia B31 -Santa Coloma (Plaça de la Vila) Badalona (Barri Manresà)- desapareixerà i serà absorbida per la línia B30, que ara fa el trajecte Montgat-Sant Coloma de 15 quilòmetres, i que inclou en el seu recorregut el tram que realitza la línia B31. Tots els autobusos que donaven servei a la B31 passaran a fer-ho a la B30. La nova B30 resultant cobrirà el trajecte Santa Coloma de Gramenet (Can Franquesa) - Montgat (La Virreina, Tiana). Aquest canvi millorarà la freqüència de pas dels vehicles, hi haurà 13 autobusos per al servei d'una sola línia (la suma de les dues) i passaran cada 12 minuts (ara és cada 20). Es mantindrà l'horari de 4.45 a 22:20h.\nEls usuaris i usuàries que gaudiran especialment de l’increment d’oferta de la línia B30 seran els de la zona de Ramon Berenguer i les avingudes Primavera i Catalunnya.


Educació ajorna les ajudes al valencià en mitjans de comunicació per a "comprovar molt bé" projectes i factures\n11 de octubre de 2019 (15:36 CET)\nLa Conselleria d'Educació ha posposat al pròxim any la línia de l'any 2019 de subvencions al foment del valencià en mitjans de comunicació, amb la intenció de "comprovar molt bé" tant els projectes com les factures presentades.\nLa nova convocatòria serà de caràcter retroactiu i suposarà "un canvi de concepte", segons ha avançat el conseller d'Educació, Vicent Marzà, a preguntes dels periodistes després de rebre els auxiliars de conversa en anglés en la Universitat Politècnica de València (UPV).\nEducació pretén que els mitjans interessats puguen presentar el pròxim exercici les factures i projectes realitzats fins ara. "Volem que es presente el que s'ha fet i comprovar molt bé què s'ha inclòs en cada projecte", ha subratllat Marzà.\nD'aquesta forma, la intenció és "millorar l'impacte dels diners públics perquè arriben on correspon i als mitjans que de veres estan fent el treball", pel qual la direcció general de Política Lingüística i Gestió del Multilingüisme concedeix aquestes ajudes.\nEn 2018, les subvencions --publicades en el Diari Oficial de la Generalitat Valenciana (DOGV) del 31 de desembre 2018-- van repartir 1,8 milions d'euros a empreses de televisió, ràdio i premsa escrita i digital.\nEs tracta d'una línia que tracta de mostrar el "ferm compromís" de la Generalitat amb la conservació, protecció i promoció del patrimoni cultural valencià i, conseqüentment, amb el foment de totes les activitats conduents a fer present el valencià en tots els àmbits d'ús social i públic, com establien les últimes convocatòries.


PSM-IV-ExM lamenta que el PP vulgui desprestigiar els Premis Ciutat de Palma recuperant la polèmica sobre la llengua - MÉS per Mallorca\nPSM-IV-ExM lamenta que el PP vulgui desprestigiar els Premis Ciutat de Palma recuperant la polèmica sobre la (...)\nPSM-IV-ExM lamenta que el PP vulgui desprestigiar els Premis Ciutat de Palma recuperant la polèmica sobre la llengua\nTambé critiquen la supressió del festival Sona9.cat, de música en català, i denuncien el tarannà "antimallorquí" i "revengista" dels conservadors: “sembla que el PP no ha arribat a les institucions a governar, sinó únicament a desfer la tasca de governs an\nLa coalició PSM-IniciativaVerds-Entesa lamenta que el nou equip de govern municipal de Palma, en mans del PP, vulgui desprestigiar els Premis Ciutat de Palma tot recuperant la polèmica sobre la llengua; i també critica la supressió del festival Sona9.cat, de música en català.\nEls nacionalistes i ecosocialistes recorden que els Premis Ciutat de Palma tenen una llarga tradició en català (des del 1955 fins el 2004), i compten amb un gran palmarès, amb premiats de moltíssim prestigi:\nJaume Vidal Alcover, Baltasar Porcel, Guillem Frontera, Josep Maria Llompart... L’any 2004, el PP va introduir la polèmica acabant amb una tradició socialment assumida i valorada positivament pel sector cultural. Des del PSM-IV-ExM recorden que la decisió va provocar anys de polèmica i de boicot per part dels escriptors, situació que no es va reconduir fins al 2007, en què el govern progressista i mallorquinista retorna als premis el seu format original.\nDurant la passada legislatura, en què la Regidoria de Cultura estava dirigida per Nanda Ramon (BLOC-PSM) els premis varen superar tots els rècords: noves categories, major dotació, més visibilitat, major participació i més internacionalització: 490 participants de 72 països diferents (en el total de categories, no només les literàries). L’anterior Regidoria es va comprometre fermament amb el reconeixement, prestigi i\nvisibilitat dels Premis i ho va aconseguir, acabant amb les polèmiques al seu voltant i apostant pel que realment necessiten els artistes i creadors i el que reclama el món cultural.\nEl regidor sobiranista i ecosocialista Antoni Noguera ha recordat que “no existia cap reivindicació cultural sobre aquesta qüestió ni cap clam social: només l’obsessió malatissa del PP i el seu entorn més immediat per fer bilingüe allò que està en català i no fer ni una sola passa per fer que sigui bilingüe allò que només és en castellà”.\nDes del PSM-IV-ExM posen de manifest que existeixen centenars de guardons literaris en llengua castellana. “La promoció de la llengua catalana i de la cultura que s’hi expressa només pot rebre el suport de les nostres institucions, mentre que la llengua i la cultura castellanes estan prou esteses, gaudeixen de\nbona salut i són recolzades per centenars d’institucions i organismes culturals de tota la seva àrea lingüística”, afirma Noguera.\nSupressió del festival Sona9.cat: tarannà "antimallorquí" i "revengista"\nD’altra banda, des del PSM-IV-ExM critiquen la supressió del festival Sona9.cat, després de tres anys de trajectòria dedicada a la música íntegrament en català. Antoni Noguera ha denunciat el tarannà "antimallorquí i catalanòfob" del regidor de Cultura de Cort, i ha rebutjat l’excusa dels retalls econòmics per justificar aquestes decisions "purament ideològiques", ja que la Regidoria dirigida per Nanda Ramon havia reduït el pressupost any rere any sense que això afectàs a l’oferta cultural.\nFinalment, el regidor sobiranista i ecosocialista ha criticat l’actitud\nrevengista dels conservadors: “sembla que el Partit Popular no ha arribat a les institucions a governar, sinó que el seu únic objectiu és desfer la tasca de governs anteriors. És lamentable que els governs del PP a les diferents institucions no estiguin posant sobre la taula els seus projectes de ciutat ni de país, ni estiguin explicant quines seran les seves aportacions en els diferents camps, sinó que es limitin a anunciar retallades pressupostàries, cessaments, supressió de serveis, eliminació de prestacions i contrapolítiques de tota índole. En són clars exemples el retorn dels cotxes a Blanquerna, les retallades a la programació cultural, etc”.


Wembley, territori prohibit per al Madrid\nEl conjunt blanc ha guanyat 2 a 0 el Borussia Dortmund amb dos gols de Benzema i Ramos en els últims minuts\n3 min. Barcelona 30/04/2013 22:36\n260x366 Cristiano Ronaldo es lamenta d'una oportunitat errada /GONZALO ARROYO/GETTY IMAGES Cristiano Ronaldo es lamenta d'una oportunitat errada /GONZALO ARROYO/GETTY IMAGES\nEl Madrid s'ha quedat sense la 'Décima' i Mourinho sense la seva tercera Champions, tot i desfer-se 2 a 0 del Borussia Dortmund en un partit amb un final boig. Benzema i Ramos han marcat els dos gols dels blancs i, per uns minuts, l'equip de Mourinho ha cregut en el miracle.\nEl conjunt madridista ha començat molt fort el partit i des del primer minut ha començat el setge a la porteria de l'equip alemany. Empès pel seu públic i l'esperit de Juanito, el Reial Madrid ha sortit al Santiago Bernabéu amb la intenció d'espantar el jove equip de Dortmund. Higuaín ha tingut la primera oportunitat al minut 5 de partit, però el porter Weinderfeller ha rebutjat la pilota en el cara a cara amb el davanter argentí. Uns minuts més tard, ha sigut Cristiano Ronaldo qui ha rematat al cos del porter, mentre que al minut 14 Özil s'ha plantat davant de Weinderfeller i ha llençat la pilota fora.\nA més a més, el Borussia de Jürgen Klopp ha perdut una de les seves estrelles al minut 12 de partit. Mario Götze ha marxat lesionat per problemes físics. L'ímpetu blanc, però, ha durat 20 minuts. Després de l'empenta inicial, el Borussia ha pogut tocar i alentir el ritme. El duel s'ha equilibrat i els futbolistes alemanys han començat a tenir oportunitats i jugar sense l'asfíxia madridista dels primers minuts. El partit ha arribat al descans amb 0 a 0 al marcador i un Madrid que ha anat de més a menys.\nEl Madrid ha començat el segon temps sense canvis, amb Modric i Xabi Alonso dirigint l'equip i Özil intentant proveir de pilotes els davanters. El primer remat perillós, però, ha sigut de Robert Lewandowski. El polonès ha rebut la passada de Marco Reus i ha xutat al travesser. En el minut 56, Mourinho ha introduït un doble canvi, Kaká pel lesionat Coentrao i Benzema per Higuaín. Tot i els canvis, al minut 62 Diego López ha salvat el seu equip amb una magnífica aturada a Gündogan. El migcampista del Dortmund ha rematat sol des de la frontal de l'àrea petita i ha impactat contra el porter blanc. El Madrid ha esgotat els canvis abans del minut 70, quan Xabi Alonso ha deixat el terreny de joc i ha entrat Khedira. Just després del canvi ha arribat la primera gran oportunitat dels madridistes, un remat que ha marxat alt d'un desconegut Cristiano Ronaldo. Dos minuts més tard, ha sigut Kaká qui ho ha intentat amb un xut que ha fregat el pal dret de Weinderfeller.\nEn el quart d'hora final, el Dortmund, dirigit per un gran Hummels des de la defensa i amb velocitat a la punta d'atac, ha aprofitat la desesperació blanca. Lewandowski ha tornat a errar una jugada de perill i el seu xut ha impactat en Essien. En una jugada ràpida, Benzema ha marcat l'1 a 0 gràcies a una assistència des de la banda. El gol del francès al minut 82 ha donat ànims a un Madrid que ha continuat atacant. Al 88, Ramos ha marcat després de la passada enrere de Benzema. El Bernabéu embogit ha empès l'equip al miracle, però el tercer gol ja no ha arribat. Fins i tot Diego López ha pujat a rematar un córner en els cinc minuts d'afegit que ha deixat Howard Webb.\n"A Espanya hi ha gent que m'odia": Mou després de l'eliminació, en 7 frases


10ml màquina per omplir ampolles: Npoat.com\nLa màquina d'ompliment d'ampolles de 10ml està especialment dissenyada per a ampolles petites com ara e-líquid, ullet, xarop, oli essencial, esmalt d'ungles, etc i molt utilitzat en la indústria alimentària, cosmètica, farmacèutica, petroli i altres indústries,\nFunciona automàticament amb alta velocitat, adopta una bomba peristàltica o un pistó fins a omplir de 2-50 ml amb alta precisió, controlada per PLC, fàcil d’operar i sense ampolla sense farciment ni tap.\nTota la màquina és segura, sanitària i ecològica, que s’adapta a diversos llocs de treball.\nLa broqueta d'ompliment està equipada amb. bomba peristàltica (o pistó) i funcionant estable amb alta precisió. L’estructura de la bomba peristàltica és fàcil d’instal·lar i canviar per diferents gustos.\nMàquina fabricada amb SS304, compleix amb la norma GMP i fàcil de treure per netejar-la.\nSense ampolla sense farciment, sense tap sense tap, capacitat de producció automàtica.\nTot controlat per PLC i pantalla tàctil, fàcil d’operar\nMaquinària per omplir ampolles de líquid de 10ml i 60ml\nAquesta màquina és la part principal de la línia d’ompliment de líquids. S'utilitza principalment per omplir (taponar), tapar gotes, oli essencial, e-líquid i suc electrònic. Adopta un transport lineal i de farciment peristàltic o de bombes de pistons, taps d'alimentació automàtica i coberta exterior, interfície de pantalla tàctil, control de freqüència, sense ampolla sense farciment i sense funció de tap, omplint sense fuites amb ...\n10ml 30ml 50ml ampolla de vidre rodona cosmètica oli essencial que omple l'ampolla d'ampolla\nAplicació del producte Els sistemes de mesurament de líquids electrònics poden anar des de pistons fins a peristàltics. Els nostres sistemes d’ompliment us ofereixen una gran varietat d’opcions: des de màquines semiautomàtiques fins a les nostres solucions d’ompliment, líquid, tapatge, tapat i etiquetatge automàtic intermedi i de nivell mitjà. També podem oferir tota la línia inclosa maquinària d’etiquetatge adhesiu, maquinària d’etiquetatge de màniga i maquinària d’embalatge. ESPECIFICACIONS PER A LA MÀQUINA DE LLENCIATGE E LIQUID ...\n10ml Màquina d'encobriment de la gota per a l'ull i màquina d'etiquetatge\nÚs: Aquesta màquina s’adapta principalment a l’ompliment automàtic, l’aturada i l’encapsulat de cargol de líquid de cigarret electrònic, líquid electrònic, gotes d’ulls, esmalt d’ungles, ombres, oli essencial, amb un volum d’ompliment inferior a 50 ml. Característiques de la màquina: 1. Aquesta màquina adopta taps de cargol de torsió constant, equipats amb dispositius automàtics lliscants, per evitar els danys de la tapa. 2. Ompliment de bombes peristàltiques, mesura de precisió, manipulació convenient ...\nXangai automàtic complet de fàbrica de 10ml i màquina d'ompliment d'ampolles amb CE\nAplicació del producte Aquesta màquina s’adapta principalment a l’ompliment automàtic, l’enchufat i el cargol de cargol de líquid de cigarret electrònic, gotes d’ulls, esmalt d’ungles, ombres, oli essencial, amb un volum d’ompliment inferior a 50 ml. Model YB-Y2 YB-Y4 Número de capçal d'ompliment 2 4 Volum d'ompliment 5-50ml 5-50ml Capacitat 20-40 ampolles / min 40-80 ampolles / min Precisió d'ompliment ≤ ± 1% ≤ ± 1% Velocitat de passada ≥ ...\nAutomàtica 10ml 15ml 30ml e-líquid gota goteta per a l'ompliment de l'ampolla\nCaracterístiques 1.Les parts que entren en contacte amb el líquid són l'acer inoxidable SUS316L i altres són l'acer inoxidable SUS304 2. Incloure la placa giratòria d'alimentació, un estalvi de cost efectiu / d'espai 3. Té un funcionament intuïtiu i convenient, mesurant precisió, posicionant precisió 4. Complement d'acord amb la Producció estàndard GMP i aprovació de la certificació CE Codi 5.HS: 8422303090 Principals paràmetres tècnics Botella aplicada 5-200ml Capacitat productiva 30-50pcs / min Tolerança de farciment 0-1% Tapatge qualificat ≥99% Tapa qualificada posant ≥99% Qualificada ...\n10ml de 15ml ampolla de 30ml de gotes per a ulls, màquina de farcit / líquid e-líquid\nI. Introducció: la màquina s’aplica principalment per omplir gota d’ulls per a ampolles de plàstic circulars i ampolles de vidre fetes per diversos materials. Es posiciona i es posa tapa i es posa el suro mitjançant la placa de divisió subministrada per mecanisme d’indexació d’alta precisió amb placa de divisió de lleves subministrada per mecanisme d’indexació d’alta precisió amb divisió de lleves. La unitat de càmera d’acceleració de cosina fa que les estacions de subjecció del cap ...\nUn bon preu 10ml 30ml 60ml i màquina d’omplir líquid d’ampolla de cigarret i ampolla de cigarret\nAplicació de productes Apte per a tot tipus d’ampolles de plàstic, ampolles de vidre, ampolles rodones, planxes. S’utilitza principalment per omplir automàticament, endollar i tapar oli líquid, líquid oral, gotes d’ulls, esmalt d’ungles, ombres, perfum, oli essencial, desodorant, alcohol i altres productes líquids. Característiques principals 1) Pantalla tàctil i sistema de control de PLC, fàcil d’operar i controlar. 2) Ompliment de la bomba peristàltica, dosificació precisa, sense fuites de líquid. 3) Sense ampolla, ...


Centre Excursionista Àliga: Pic de la Costa Cabirolera (Serra del Cadí)\n22.06.14 Un dels cims més atractius de la serra del Cadí, i també un del seus millors miradors, és el pic de la Costa Cabirolera (2605 m), sostre comarcal del Berguedà i provincial de Barcelona, que des de la Cerdanya, on s’anomena Roca Punxenta, presenta una característica forma piramidal. Cal dir que el punt culminant del Cadí, ja a l’Alt Urgell, és el Vulturó o Puig de la Canal Baridana (2653 m), que no és cap sostre comarcal, però si el punt més alt de tot el Prepirineu, del Cantàbric a la Mediterrània.\nHem pujat al Costa Cabirolera - Roca Punxenta per la Cerdanya, des de Prat d’Aguiló, on hem arribat des de Montellà per una llarga pista d’uns 11 Km més apta per a tot-terrenys que per a turismes, encara que, com hem anat veient, molts conductors no tenen manies en fer passar el seu vehicle per on sigui. Deixem al cotxe al petit aparcament de Prat d’Aguiló (1980 m), on una cadena barra el pas als vehicles no autoritzats.\nComencem a caminar per la pista, que poc després s’acaba al refugi de Prat d’Aguiló (2024 m), al costat del qual (pal indicador) passa el sender PR C-124 Ruta dels Segadors, que estableix un itinerari entre Bellver, a la Cerdanya, i Gòsol, al Berguedà, tot travessant el Cadí per l’històric Pas dels Gosolans, que és cap on ens dirigim. Seguim, doncs, l’esmentat PR que s’enfila pels prats, passa per la font del Grau, que raja fresca i abundosa, i comença a guanyar desnivell, primer entre bosc i després per tartera amb tot un seguit de llaçades que fan de bon pujar fins al Pas dels Gosolans (2430 m) (1 h). Cal dir que durant tota la pujada hem tingut magnífiques vistes locals sobre el Prat d’Aguiló i la vall de Bastanist, així com dels cingles calcaris de la paret nord del Cadí que hem superat.\nAl Pas dels Gosolans\nAl Pas dels Gosolans (pal indicador en totes direccions; cap a l’est, al proper Comabona), deixem el PR C-124 i també el GR 150-1, que travessa la serra però que des d’aquí fa una llarga marrada per baixar al Cortal dels Cortils. Seguim a la dreta, en direcció oest, prop de la carena, tot vorejant els cims o puntes que formen la Serra dels Cortils (la més alta de les quals la farem a la tornada).\nAvançant per la carena cap al pic de la Costa Cabirolera\nAl vessant sud s'eleva la Serra Pedregosa\nAl final de la serra hem de davallar prop de 100 m fins al Pas de la Roca Plana (2329 m), des d’on s’eleva la Serra Cabirolera.\nBaixant cap al Pas de la Roca Plana\nDes d’aquest coll remuntem uns metres i anem flanquejant per l‘esquerra la serra Cabirolera sense unes traces clares de corriol però sense cap problema, fins que enllacem, per l’esquerra, amb el GR que ve del Cortal dels Cortils (per on retornarem després). Ara avancem més còmodament per aquest sender fins al final de la coma situada entre la Serra Cabirolera, al nord, i la Costa Cabirolera, al sud, que culmina en el cim. En aquesta coma hi ha una gran senyera estelada feta amb pedres que veurem millor a mesura que anem pujant. Des d’aquí el sender puja fort per una costeruda tartera, que ens obliga a esforçar-nos de valent per anar guanyant alçada.\nContinuem pel GR cap a la capçalera de la coma,\nens situem a la base de la tartera\ni comencem a remuntar-la; a sota, l'estelada de pedres\nMés amunt, continuem en diagonal a l’esquerra per una curta canaleta fins atènyer el Pas del Cabirol (2500 m), al contrafort de la Costa Cabirolera, on el panorama s’amplia cap al sud amb la paret nord del Pedraforca, el Serrat del Verd i el Port del Comte.\nSortida de la canaleta al Pas del Cabirol\nAl Pas del Cabirol, amb el vessant nord del Pedraforca\nEn aquest coll deixem el GR, que voreja el cim per l‘esquerra per continuar la travessa del Cadí, i anem pujant per l’ample llom, d’inclinació moderada, fins assolir el pic de la Costa Cabirolera (2605 m) (3 h), amb una creu i un vèrtex geodèsic.\nAl cim del Costa Cabirolera\nEl cim s’aboca a l’oest a les impressionants parets de la capçalera de la canal d’Estana, que puja des de l’idíl·lic Prat de Cadí que veiem ben verd sota nostre. La vista de la carena del Cadí abasta des del Comabona, a l’est, fins al Vulturó, a l’oest.\nEl Vulturó, a l'oest, sobre la capçalera de la canal d'Estana\nEl Comabona, a l'est, amb les serres dels Cortils,\nPedregosa i Cabirolera (en primer terme)\nAl tram final de la pujada i al mateix cim hem trobat excursionistes que han fet l’ascensió des del Berguedà, per Gisclareny, el Collell, la Serra Pedregosa i la coma dels Cortils, per continuar després per la mateixa ruta nostra (ens ho apuntem com una interessant alternativa).\nDesprés d’una bona estona al cim (per fortuna el bon temps aguanta i la pluja prevista a la tarda no farà la seva aparició), baixem de nou cap al Pas del Cabirol i d’aquí davallem fort, com no podia ser d’altra manera, per la tartera. Un cop avall, decidim seguir baixant pel GR, com a variant de tornada, fins al cortal dels Cortils. Abans d’arribar-hi, deixem a la dreta el sender que passa per la font dels Cortils i puja després per travessar la Serra Pedregosa.\nArribant al Cortal dels Cortils\nEl modest refugi del Cortal dels Cortils (2223 m) està ben conservat per dins i pel que veiem té capacitat per a unes 5 persones. Des d’aquí cal enfilar-se novament a la serra per la coma dels Cortils, primer seguint encara el GR i després, quan aquest fa una llarga marrada cap a la dreta, seguim pujant directament per inclinació notable fins que, tot esbufegant (alguns més que altres), assolim la Serra dels Cortils, per on pujem, ara sí, a la Punta Aguda (2441 m), des d’on ja tenim a tocar el Pas dels Gosolans.\nRemuntant la coma dels Cortils,\nsota l'esguard del Costa Cabirolera i el Vulturó\nBaixant de la Punta Aguda cap al Pas dels Gosolans\nEntre les esquerdes de les roques veiem florir la rosa de roca (Dryas octopetala), una petita planta relíquia de la darrera glaciació, de fulles fistonades (retallades en forma de dent de serra) de color verd fosc i flors blanques de corol·la còncava que acumula la calor del sol, cosa que aprofiten els insectes per escalfar-se i, de passada, pol·linitzar aquesta planta que pot viure més de cent anys.\nQuan iniciem la baixada que des del coll ens retornarà a Prat d’Aguiló, veiem pujar els amics Jordi i Natàlia, que estan fent la travessa dels Cavalls del Vent. Ens fem una foto per al record i els hi desitgem una bona travessia.\nTrobada d'amics al Pas dels Gosolans\nAra ja només ens cal desfer la Ruta dels Segadors fins al Prat d’Aguiló, on a la terrassa del refugi, amb magnífiques vistes de l’entorn, reprenem merescudament les forces.\nIniciant la baixada pel sender de la Ruta dels Segadors\nArribant al Prat d'Aguiló\nHa estat una magnífica excursió pel Cadí d’uns 1000 m de desnivell i de gairebé 6 h, al nostre pas, de marxa efectiva. Cal dir que, sigui per on sigui, pel pas de la Roca Plana o la coma dels Cortils, s’ha de perdre desnivell per tornar-lo a guanyar, però la bellesa d’aquesta ascensió paga amb escreix aquest esforç.\nSECCIÓ DE MUNTANYA. Activitat realitzada el dia 22.06.14 per Isabel Benet, Ventu Amorós, Isabel Salvia i Anna Torres.\nMiosotis 28 de juny de 2014, a les 21:56\nUna excursió de gran bellesa, i una alegria retrobar-nos.\nmyhuonglequyen 6 de maig de 2020, a les 6:56


ERC Vilanova vol una rebaixa de 55.000 euros en despesa de càrrec polítics, per la crisi de la COVID19\nLa proposta inclou una reducció del 50% de la indemnització per assistència a plens\nDimecres, 29 abril 2020. 10:00. Redacció AnoiaDiari.\nEl partit que lidera Marc Bernáldez espera obtenir el suport de totes les forces del consistori en aquest punt. Segons la seva proposta, la reducció de sous i percepcions de càrrecs significaria un estalvi de 55.000 euros.\nEn la reunió virtual d'aquest dilluns, amb les 17 regidores i regidors del consistori de Vilanova, es van tractar les actuacions que el govern vilanoví està duent a terme davant la crisi sanitària de la COVID-19 i es van exposar propostes de futur. En aquest sentit, el grup municipal d'ERC va proposar tres accions per lluitar a nivell local contra la crisi social i econòmica. Entre aquestes, a més de reformular les partides aprovades en el pressupost 2020 i fer una partida econòmica d'emergència, la reducció de les percepcions dels càrrecs electes.\nERC demana "l'aplicació d'una reducció de l'import del capítol 1 referent als sous i indemnitzacions que reben els regidors i regidores d'entre un 30% i un 50%, aconseguint generar un estalvi de 55.000 euros si la mesura s'apliqués durant un any". El portaveu del grup municipal, Marc Bernaldez, explica que "aplicar la mesura de la reducció de sous a càrrecs electes suposaria un gran estalvi que es podria reinvertir a les àrees de benestar social, promoció econòmica o bé en forma d'ajuts directes a la població més afectada del municipi". En aquesta proposta detallen que es redueixi a un 50% l'aportació que fa l'ajuntament als partits polítics a raó dels regidors que tenen, un 30% del sou dels regidors de govern que cobren retribucions per percentatge de dedicació i un 50% de les indemnitzacions per assistència a plens, comissions, òrgans col·legiats, juntes de portaveus i de govern.\nEls republicans proposen inversions de 50.000 euros als tres centres escolars del municipi per invertir-los en equipament informàtic i, d'aquesta manera "lluitar contra la bretxa digital que moltes famílies i infants pateixen actualment". En aquest sentit han demanat també que es faci un estudi de l'actual cobertura de les antenes de connexió inhalàmbrica per tal de pressupostar una millora que permeti que tots els infants puguin gaudir de connexió a internet des del seu domicili en horari d'estudi. Parlen també de l'esmentada "partida econòmica d'emergència, destinada en exclusiva a les pimes, autònoms i comerços". És proposa generar una aportació econòmica directa conjuntament amb descomptes en les taxes municipals per facilitar la tornada i reobertura d'aquests.\nEl PSC anoienc replica que no hi ha baixes pels treballadors de fora de la Conca per responsabilitat "d'Alba Vergés"\nERC demana al PSC anoienc que "s'uneixi a un front comú" pels treballadors encara sense baixa\n4 El vigilant apunyalat a l'estació d'Igualada havia retingut l'agressor minuts abans de l'atac 646 lectures\n6 Isidre Surroca i Ivet Garriga parlaran sobre el paper de la Pobla de Claramunt en la Guerra Civil 563 lectures\n8 Rotary Club Igualada lliura a Creu Roja Anoia la recaptació del concert solidari 489 lectures


Poemes Verdaguer - La Guilleria\nSortírem de la muntanya, per un collet de roca de foc, a la Guilleria. No sentíreu descriure mai aquella terra dels llops i bandolers? Afigureu-vos que la veieu amb mi des de la pelada roca d'on la mireu, gran i immensa, estendre's als vostres peus fins a les altes muntanyes de Serrallonga, que lluny s'obiren a petits turonets coberts d'alzinars i pinedes, en què blanqueja sols alguna caseta com una blanca vela en la mar d'ones verdoses que brama a mos peus; turonets comparables per la munió i rodonesa als que fan en temps de pluja les formigues pels camins; tots amb la seva vermellor de foc que ofèn els ulls, sols amagada per la gran espessor d'arboços i pins que s'encreuen i es fan ombra d'un cap fins a l'altre.\n«La Guilleria» Extret del llibre de Ricard Torrents Estudis i aproximacions. Vic: Eumo Editorial 1995 pag. 336\nVerdaguer d'esquena al passat i mirant el mar de boira del futur\nEl paisatge de les Guilleries, una percepció primordial\nNo costa d'imaginar Verdaguer, jove i ardit caminant, pujar tot sol, pel camí que travessava les Guilleries i comunicava la Plana de Vic amb el Pla de Girona. No costa de veure'l arribar als turons de Collsameda, sortir de la muntanya per un collet de roca foc i parar-se a contemplar les Guilleries (la Guilleria, escriu ell) esteses fins a l'horitzó llunyà, del Montseny als cingles de Tavertet, com un mar d'ones verdoses que brama als seus peus.\nEra el primer mar que Verdaguer coneixia en la realitat. Ell mateix reconeix al pròleg de L'Atlàntidaque es va posar a escriure el poema de mars i oceans, illes i continents, navegacions i naufragis,sense haver vist més terra que la que s'obira des d'un merlet de les serralades que enrotllen la Plana de Vic, i coneixent la mar com si sols l'hagués vista pintada.\nEl Verdaguer jove, caminant de les Guilleries abans que navegant de l'Atlàntic, fa pensar en elCaminant damunt el mar de boira. Al cim de la roca de foc, escrutant les ones de verdor, el Verdaguer estudiant de Vic és el caminant del pintor Caspar David Friedrich, que aconseguí de condensar el romanticisme –no només el germànic– en aquesta figura de caminant solitari, desafiat pel mar de boira que s'obre als seus peus. Dret damunt un roc, la cabellera esbullada i recolzat al bastó, contempla el mar embogit d'ones i boira, esculls i penyals. No sabem quin rostre té el caminant solitari. Està d'esquena. Endevinem la mirada desafiant, perduda en la llunyania. El camí fet no li interessa. És el passat. El deixa enrere. El camí del futur el crida més enllà. Abans d'emprendre'l, es para a contemplar-lo, a mesurar-ne les dificultats i a endevinar-ne les belleses i a desafiar-lo.\nÉs el Verdaguer que desafia el mar de boira del seu futur d'escriptor. És el poeta que amb L'Atlàntida fa l'aposta de la seva vida: guanyar la partida de la poesia en català. Mariner sense mar, desconeixia el mar i la navegació, però la “seva” Atlàntida l'atreia amb força irresistible. A la Font del Desmai havia pres el compromís de dotar la llengua catalana d'un gran poema que competiria amb els millors de les altres llengües. I va travessar aquell mar de boira i va arribar a L'Atlàntida, la seva, la nostra. La del poble català que en els seus versos va tornar a sentir-se titular de la llengua nacional, sobirana. La llengua de la Declaració de Sobirania i del Dret a decidir del Poble de Catalunya del dia 23 de 2013.\nEn aquests dies em sento un Caminant damunt el mar boira. Em giro d'esquena al passat. El camí fet, fet està. No és que no en vulgui saber res, al contrari. Però ja ho sé, d'on vinc. De tres segles de subordinació. Per això em paro a escrutar el futur. Hi veig un mar de boira. Però no seré sol a desafiar-lo. Sempre som més dels que ells voldrien. Mentrestant pujaré un dia al turó de la roca de foc. Hi aniré a escrutar amb nova expectació el futur obert pel Parlament de Catalunya i els camins que duen a l'altra banda del 2013.\nCàtedra Verdaguer d'Estudis Literaris. Universitat de Vic.


Ametller i Olivera | Escola Rivo Rubeo\nPublicat el 28 d'octubre de 2018 per PATRICIA TOLEDANO HERRERO\nAhir vam acabar el dia ballant a la discoteca i moooolt cansats.\nAixò ja s’acaba… carral et portarem sempre a la nostra motxilla.\n2n DIA A LA CARRAL\nPublicat el 25 d'octubre de 2018 per PATRICIA TOLEDANO HERRERO\nDesprés de passar una bona nit, ens hem despertat amb un sol explèndid i moltes ganes de jugar i fer activitats.\nEl dia d’avui segur que serà genial i el recordarem d’una forma especial.\n2n dia colònies\nPublicat el 24 d'octubre de 2018 per PATRICIA TOLEDANO HERRERO\nUn dia a la Carral uns nens van arribar,\namb la motxilla a l’esquena,\ni moltes ganes de jugar!!!!\nPublicat el 21 de juny de 2018 per MARIA JOSE ASENSIO NAVARRO\nAvui hem anat a la piscina del Bosc tancat de Cerdanyola.\nL’aigua estava molt bona i ens ho em passat pipa amb els nostres amics i amigues!\nLES JORNADES DE PORTES OBERTES:\nPublicat el 5 de juny de 2018 per MARIA JOSE ASENSIO NAVARRO\nEl dia 31 de Maig, vam celebrar el dia de les jornades de portes obertes. Ho vam fer superbé i els pares i mares estaven super contents. Vam explicar tot el que hem après amb el projecte de la classe.\nSi voleu veure el powert de la classe del Lligabosc, cliqueu aquí\nSi voleu veure el powert de la classe de l’ Heura, cliqueu aquí\nPublicat el 20 d'abril de 2018 per MARIA JOSE ASENSIO NAVARRO\nEls nens de la classe del Lligabosc vam anar al Cosmocaixa i al Planetari Bombolla, on vam aprendre moltes coses dels planetes!!\nEL QUIM CONCA ENS FA UNA VISITA\nAquest setmana a les classes de primer, ens ha vingut a visitar en Quim Conca.\nJa sabíem que és un artista local ; que li encanta caminar i observar la natura per a desprès dibuixar-la . Fa uns dibuixos molt macos i, a nosaltres, ens ha ensenyat moltes cosetes per a ser bons observadors i bons pintors….\nAmb ell hem dibuixat la pesolera del nostre hort i l’ ametller que tenim al pati.\nVISITEM LA FUNDACIÓ MONA:\nDimecres dia 18 els nens i les nenes de la classe de l’ Heura vam anar a la Fundació Mona a veure com viuen i es recuperen un grup de ximpanzés que tenen allà acollits.\nVa ser una sortida molt interessant, vam aprendre moltes coses que escriurem al nostre projecte i, a més a més, ens ho vam passar molt bé!!.\nPublicat el 10 d'abril de 2018 per MARIA JOSE ASENSIO NAVARRO\nAquí trobareu les fotos de diferents moments del Carnestoltes: el dia de la ballada, la sortida a l’ Escola d’ Art, alguns tallers que vam fer a l’ escola, el dia de la truita, i el dia del Carnestoltes.\nPer veure més fotos del Carnestoltes cliqueu aquí\nPublicat el 5 d'abril de 2018 per MARIA JOSE ASENSIO NAVARRO\nPer acabar el trimestre d’una manera ben dolça vam anar al bosc de Sant Genís a buscar els ous de xocolata que els conillets de pasqua ens havien amagat. Per trobar-los ens vam agrupar per equips i vam seguir unes pistes per realitzar unes proves molt divertides.\nA la tarda tota l’escola vam baixar al pati per inaugurar el mural dels “superherois” on vam gaudir cantant la cançó creada per l’ocasió: “Vine a l’escola”.\nOriol Sala en ANEM A LA CASA MILÀ I AL PARC GÜELL\nOriol en Racó de les disfresses


22 abril 2021 18:41\nUna trentena de persones han participat aquest diumenge a Felanitx en una caminada simbòlica pel Dia de la Dona, que se celebra aquest 8 de març. Aquesta ha estat una de les tres activitats que l'Ajuntament ha organitzat aquesta jornada amb motiu del 8M.\nSegons ha informat l'Ajuntament de Felanitx, unes 30 persones s'han concentrat aquest diumenge matí a la plaça de Sa Font de Santa Margalida per a dur a terme la caminada simbòlica pels afores de Felanitx. Un recorregut que ha durat uns 45 minuts i que ha finalitzat al Parc Municipal de Sa Torre.\nPer a la regidora d'Igualtat, Marta Cano «un dels objectius més importants de tots els actes que se celebraran en el municipi, és aconseguir la igualtat de gènere. Aquesta jornada es duu a terme una caminada, un acte simbòlic per a donar visibilitat al paper de la dona en tots els àmbits de la societat».\nActes pel 8M\nAixí mateix, aquest diumenge, en el camp de futbol es Torrentó-Mariona Caldentey s'ha col·locat un mural amb el missatge «Les capacitats no depenen del teu gènere, depenen de tu', elaborat per l'artista 'felanitxera', Caterina Amengual i en el qual hi han col·laborat els centres escolars del municipi i Felanitx per la Igualtat.\nTambé, aquesta jornada, en el Conservatori de Música, la pianista felanitxera Neus Estarellas ha presentat 'Elles', un recital on ha interpretat música creada per dones.


Company nomena Margalida Prohens com a vicepresidenta executiva del PP\n15 abril 2021 01:12\nEl president del PP, Biel Company, ha nomenat aquest dijous, durant el Comitè Executiu del partit, Margalida Prohens com a vicepresidenta executiva del PP autonòmic i Antoni Mulet com a coordinador general.\nA més, s'ha aprovat el nomenament d'Antoni Fuster com a secretari general i el de Llorenç Galmés com a vicepresident executiu de comunicació i portaveu.\nIgualment, ha explicat que treballen «per anar consumant la integració amb persones de l'altra candidatura», la de José Ramón Bauzá. «Totes les persones que vulguin sumar són totalment vàlides per fer projecte», ha afegit.\n«Volíem un organigrama de participació i que no fos vertical sinó molt més horitzontal», ha detallat Company en finalitzar la trobada.\nA més, el president del PP a Balears ha assenyalat que «l'única cosa que se'ls ha demanat és que qui ocupi el càrrec tengui disponibilitat de fer-ho bé».\nAquests han estat els quatre primers noms proposats per Company per a la primera línia d'un organigrama «que s'anirà completant en els propers dies» i en el qual es crearà una vicepresidència executiva de relacions internes.\nDesprés del Comitè Executiu, s'ha celebrat la Junta Insular de Mallorca, que ha aprovat per unanimitat la convocatòria del Congrés insular el proper dia 27 de maig, així com el reglament del mateix.\nEl Congrés, que se celebrarà al Museu del Calçat i la Pell d'Inca, tendrà caràcter assembleari i el termini per a la presentació de candidatures serà del 18 al 25 d'abril.\nPer Quinapeça, fa mes de 4 anys\nEl dia que aquesta dona se mossegui la llengua, no crec que la puguin salvar de morir enverinada amb el seu propu verí.


IV Fira Fine Food & Wine\nSAVBOR a Miami (EUA)\nData límit d'inscripció: 30 de maig de 2017\nPreu preferencial per als expositors de Cambra Sabadell\nSector: Alimentació i begudes\nSAVBOR és el millor aparador i plataforma per contactar amb importadors, majoristes, distribuïdors, grans superfícies, brokers i actors del canal Horeca a Miami i la zona del Carib.\nEs tracta d'una fira especialment dissenyada per a empreses que fan les primeres passes al mercat dels Estats Units, ja que ofereix el suport idoni per encetar els contactes amb potencials clients, valorant in situ l'interès que desperta el vostre producte en una àrea de consum amb un alt interès pels productes espanyols.\nMiami agrupa 5,6 milions d'habitants, dels quals una majoria són hispans (64%). S'ha convertit en la porta d'Amèrica per a Espanya pels seus vincles culturals i econòmics amb Iberoamèrica i el Carib. És un dels centres financers més importants del país i és on tenen seu gran part de les multinacionals que operen a Hispanoamèrica.\n>> Contractació d'un estand per a la presentació dels vostres productes a un preu preferencial, mitjançant un codi promocional específic de Cambra Sabadell.\n>> L'oportunitat de participar en un esdeveniment en el que hi assisteixen els decisors de compra més rellevants d'aquest mercat i que es difon entre la premsa especialitzada i els compradors.\n>> Assessorament i obtenció del registre dels vostres productes davant la FDA (requisit imprescindible per vendre al mercat d'EUA) o renovació, en cas que l'empresa ja el tingui. També s'ofereix assessorament sobre l'etiquetatge necessari per exportar als EUA.\n>> Possibilitat de contractar un servei d'agenda d'entrevistes paral·lel o un servei de visita a punts de venda.\n>> Preferència de participació a la missió comercial que a l'octubre la Cambra de Sabadell organitza a Puerto Rico-Miami-Nova York (amb subvenció).


Recullen més de 500 firmes per tornar a obrir la biblioteca d'Avinyonet - Empordà\nRecullen més de 500 firmes per tornar a obrir la biblioteca d'Avinyonet\nL´agrupació de veïns ´Salvem la biblioteca´ critica que l´alcalde no diu "la veritat" perquè hi havia més de 1.800 llibres, alguns d´ells de gran valor\nACN 21.03.2016 | 07:22\nL´agrupació de veïns ´Salvem la Biblioteca´ recull més de 500 firmes perquè l´Ajuntament d´Avinyonet de Puigventós torni a obrir la biblioteca. La reclamació arriba després que el consistori decidís tancar-la i llançar uns 700 llibres al contenidor blau perquè "no tenien valor econòmic". La setmana passada, durant un ple extraordinari, el consistori va decidir obrir una sala de lectura per així acabar amb aquesta polèmica. Ara, però, el col·lectiu veïnal critica que el batlle, Josep Maria Bartolomé, no "ha dit tota la veritat" perquè segons la catalogació que tenen, a la biblioteca hi havia més de 1.800 llibres alguns dels quals eren regals de Quimi Portet o obres de Josep Pous i Pagès, fill predilecte de la vila. "El que volem és que se sàpiga la veritat i que es torni a obrir la biblioteca, tot i que no tingui llibres; ja en buscarem. No és incompatible amb l´espai de coworking per emprenedors", ha comentat un dels membres de l´agrupació, Joan Trayter. D´entrada, l´agrupació entregarà a l'ajuntament totes les firmes recopilades a principis d´aquesta setmana.\nEn un comunicat que l´entitat ha difós aquest diumenge al vespre, assenyalen que hi ha una sèrie de qüestions que l´alcalde no ha acabat de deixar clares i que no són "certes". En primer lloc, destaquen que desconeixen d´on surt la dada que en els últims 15 anys només cinc persones visitessin la biblioteca municipal. "No ens consta que es portés cap control. Per altra banda, l´alcalde en porta menys de nou a l´ajuntament i cap dels membres del consistori fa 15 anys que hi és", expliquen. Al mateix temps, destaquen hi havia diverses persones que acostumaven a anar a buscar-hi llibres com també consultar pàgines d´internet mitjançant l´ordinador que hi havia a la sala. "Per tant, considerem que afirmar que en 15 anys nomes s´han rebut cinc visites és gratuït i no s´ajusta a la veritat", afirmen en el document.\nEn segon lloc asseguren que "una altra afirmació que no s´aguanta" és que només hi havia uns 700 llibres a la biblioteca. Uns llibres que van anar a parar a les escombraries. Segons l´agrupació, en una catalogació del 2011, n´apareixen inscrits un total de 1.390 i, el 9 de juny del 2015, el polític i advocat Josep López de Lerma va donar-ne 546 més. A part, des del 2011, diverses persones van anar fent petites aportacions particulars. "No s´entén com pot dir que té dubtes que López de Lerma fes la donació quan hi ha una carta que ell mateix va enviar agraint-li el gest" ha comentat Trayter.\nD´altra banda, també critiquen les paraules del batlle qui va assegurar que els volums "no tenien cap valor econòmic". Segons les dades que aporten des de ´Salvem la Biblioteca´, a l´inventari del 2011 s´hi pot veure que hi havia la Gran Enciclopèdia Catalana que va adquirir el consistori als anys 80, 27 volums de ´Catalunya Romànica´, l´obra completa de Josep Pla de 46 volums que va regalar Quimi Portet a l´ajuntament quan era veí d´Avinyonet, diverses enciclopèdies, 50 volums sobre l´història de l´art, uns 300 llibres de narrativa catalana, 110 de poesia, 80 de geografia, 100 sobre tradicions majoritàriament catalanes i 40 vinculats amb temes polítics. També hi havia llibres de Josep Pous i Pagès, fill predilecte d´Avinyonet de Puigventós. "Tot això ha anat a parar al contenidor de reciclatge per treure algun profit en folis de paper per les escoles segons diu el batlle", ha ironitzat Trayter.\nEn aquest sentit, des del col·lectiu de veïns lamenten les paraules del batlle i destaquen que només "volen saber la veritat". "Cap llibre és obsolet", afirmen. Per això, ja han recollit més de 500 firmes reclamant la reobertura de la biblioteca en el mateix indret on es trobava fins fa poc. Unes signatures que presentaran davant l´ajuntament entre dilluns i dimarts d´aquesta setmana. També hi han donat suport persones de Figuers o Vilafant vinculades al món cultural. En total, a la vila hi viuen uns 1.600 veïns.\nLa setmana passada, durant el ple, l´equip de govern va decidir instal·lar una sala de lectura gestionada per tres voluntaris jubilats però els veïns que sigui com l´antiga biblioteca. A més, asseguren que és "totalment compatible" amb l´espai de coworking, una zona dedicada a emprenedors que volia fer el consistori a les instal·lacions de la biblioteca. "No entenem per què ho han fet, és una mica estrany tot plegat", ha comentat Trayter. El consistori s´ha posat en contacte amb l´agrupació veïnal per reunir-se properament per tractar tota aquesta polèmica.


Igualada tindrà una nit de Sant Joan amb tres propostes de revetlla - Regió7 :: El Diari de la Catalunya Central\nIgualada tindrà una nit de Sant Joan amb tres propostes de revetlla\nIgualada encendrà les fogueres amb la Flama del Canigó, que també la portaran a Montserrat\nredacció 12.06.2019 | 23:38\nDavid Ymbernon amb el cartell de la revetlla del 2019 enri badia\nDavid Ymbernon amb el cartell de la revetlla del 2019\nIgualada rebrà el 23 de juny la Flama del Canigó i proposarà tres revetlles diferents per celebrar la festivitat de Sant Joan: la de l'Ateneu, de caire familiar; la de l'Escorxador, oberta a tothom i organitzada per la gent gran d'Igualada, i la del Casal Popular.\nL'arribada de la Flama del Canigó, els correfocs i les revetlles són l'ànima d'una nit de revetlles en la qual participaran el departament de Promoció Cultural de l'Ajuntament, l'Associació Flama del Canigó, el Casal Popular d'Igualada El Foment, l'Ateneu Igualadí i l'Associació de Gent Gran, amb la col·laboració també de diverses entitats esportives i culturals i de les colles locals de diables.\nEl disseny del cartell, que es va presentar ahir, és obra del creador David Ymbernon.\nEl PSC demana al govern del Bloc Olesà que creï la regidoria LGTBI+.


Salut assegura que el 75% de les PCR que es fan a Barcelona són a contactes de positius\n6 min. Santa Coloma de Gramenet 06/08/2020 19:00\nLa tendència epidemiològica a Catalunya segueix fent camí cap a l'estabilització, tot i que el secretari de Salut Pública, Josep Maria Argimon, continua demanant prudència abans de parlar de millora. "A Catalunya no estem ni de bon tros en una situació crítica", ha afirmat aquest dijous. El risc de rebrot va baixant, així com la taxa d'incidència i les infeccions respiratòries agudes que es detecten a l'atenció primària, però la taxa de positius (el percentatge de PCR que revela una infecció activa) encara està entorn del 8%. La dada òptima, en canvi, se situa entre el 3% i el 5%. La bona notícia és que aquesta dada creix perquè Salut està fent una "cerca activa" en la comunitat. "El 75% de les PCR que es fan a Barcelona són a contactes de positius", ha exemplificat l'expert.\nEntre el 27 de juliol i el 2 d'agost, Catalunya ha reportat 6.186 contagis de covid-19. El coordinador de la unitat de seguiment del covid-19, Jacobo Mendioroz, ha explicat que Catalunya està en zona vermella perquè hi ha transmissió comunitària i es registren 79 casos per cada 100.000 habitants. "Però podem dir que és perquè busquem més i més casos, que és el que ens permetrà controlar l'epidèmia", ha afegit, i ha posat d'exemple que el 25 de març, en plena onada de contagis, l'índex de positivitat era altíssim perquè només es feien PCR a les persones que arribaven als hospitals amb símptomes molt clars.\nArgimon ha apuntat que la detecció d'un miler de casos a la setmana es correlaciona amb l'increment progressiu de proves que s'està fent a tot el país, sobretot a partir de la revetlla de Sant Joan en aquells municipis que ara tenen restriccions. L'expert ha defensat la capacitat diagnòstica del país, que s'ha anat incrementant progressivament els últims dos mesos, i ha assegurat que Catalunya ha passat de fer 600 PCR per cada 100.000 habitants al març a fer-ne més d'un miler. El més important –ha dit– és que aquesta capacitat permet a Salut detectar malalts asimptomàtics que fa uns mesos no haurien pogut fer-se la prova.\nUn exemple d'aquesta detecció d'asimptomàtics és el cribatge de positius que aquest dijous ha començat a la població de Torregrossa (Pla d'Urgell) i dirigit als 2.190 veïns d'entre 15 i 44 anys. Aquesta iniciativa s'ha dut a terme després de detectar un brot d'una quinzena de casos. Segons una carta que ha enviat l'alcalde de la localitat, Josep Maria Puig, als veïns, mentre que el 23 de juny es registraven 12 contagis, l'1 d'agost ja eren 64 els positius.\nPer grups d'edat, el perfil dels contagiats també ha canviat molt en aquesta segona fase de la pandèmia: els majors de 64 anys van ser el grup amb més afectació entre març i maig, i ara són els joves de 15 a 44 anys els que preocupen més i la franja en què s'han de centrar més esforços a l'hora de fer les PCR. De fet, en la primera fase de la pandèmia els joves de 10 a 29 anys representaven el 6% dels casos, i ara són el 26%. Ara l'edat mitjana dels infectats és de 37 anys.\nProves massives en nous municipis\nArgimon ha explicat que aquest dijous s'han fet 320 proves a Sabadell durant la primera jornada de tests massius a la ciutat, la població diana de la qual són persones d'entre 15 i 40 anys. L'expert ha informat que també es faran PCRs massius a Torregrossa, un municipi petit on hi ha uns 15 casos. "No es fa per nombre de casos sinó pels possibles llocs on han pogut estar exposades aquestes persones", ha explicat Mendioroz. Argimon ha dit que la setmana que ve s'afegiran dues ciutats més a les proves.\nPel que fa a les mesures de prevenció i control de l'epidèmia, el secretari de Salut Pública ha reconegut que les escoles són una prioritat i que caldrà reforçar-les davant possibles casos. Argimon, però, no ha confirmat si cada centre escolar tindrà una infermera referent per activar el protocol d'actuació i de rastreig de contactes, tal com publicava aquest dijous TV3, atribuint-ho a fonts del departament de Salut. "Els lligams entre les escoles i els centres d'atenció primària ja existeixen", ha explicat. Amb tot, sí que ha reconegut que aquesta figura tindrà "tasques específiques" atès el context epidemiològic que la consellera de Salut, Alba Vergés, explicarà quan estigui enllestit.\nPetit repunt a les UCI\nSobre l'impacte assistencial del covid-19, el director del Servei Català de la Salut (CatSalut), Adrià Comella, ha admès un petit repunt d'hospitalitzacions però lluny de la situació crítica del març. Les dades reportades el 4 d'agost constaten que hi havia 776 persones ingressades en llits convencionals per covid-19 i 128 en llits de crítics. "A les urgències catalanes, de cada 100 persones, 4 hi arriben amb sospites de tenir covid-19", ha detallat Comella, que ha afegit que el 55% dels pacients atesos a urgències aquesta última setmana són de risc baix i el 24% de risc moderat. Entre el 28 de juliol i el 3 d'agost van donar-se 2.071 urgències hospitalàries, si bé només un de cada cinc casos era positiu.\nComella ha assenyalat que l'activitat a l'atenció primària s'està contenint, malgrat que el 18% de l'activitat es dedica al covid-19, i ha defensat que els centres tenen capacitat per atendre pacients tot i haver incrementat lleugerament la seva activitat respecte a l'any passat. Entre el 28 de juliol i el 3 d'agost, l'atenció primària ha rebut 14.019 casos sospitosos de coronavirus i ha fet un total de 8.374 PCR. D'aquestes, 1.757 han donat positiu.\nPer alleugerir el ritme de demanda de l'atenció primària, que "no ha parat de créixer" i que s'encarrega de les malalties habituals, el covid-19 i l'atenció al control epidemiològic i comunitària, Comella ha informat que s'han simplificat els processos burocràtics i s'han incorporat quasi 2.000 gestors de covid-19. Amb tot, ha apuntat que encara cal reforçar l'atenció primària de cara a la tardor. Tot i així, no creu que es faci amb nou personal mèdic o d'infermeria, però sí amb altres perfils com ara psicòlegs.\nComella ha volgut fer una crida a la serenor després d'haver detectat reticències entre els usuaris a anar a urgències o a fer-se les cirurgies programades. "Els hospitals estan perfectament preparats per rebre els usuaris, hi poden anar amb tota la seguretat", ha apuntat, i s'ha mostrat per la possibilitat que "l'autocontenció dels ciutadans acabi derivant en un problema de salut més greu en el futur".


Tribuna: A la zona 1 del transport metropolità | Revista de Ripollet\nTribuna: A la zona 1 del transport metropolità\nPosted on 9 novembre 2018 by Redacció in Opinió // 0 Comments\nUna bona notícia, però…\nDes de Decidim Ripollet celebrem l’aprovació inicial per part de l’Àrea Metropolitana de Barcelona de l’Ordenança fiscal que permetrà que Ripollet, conjuntament amb 18 municipis més de la segona corona tarifària del transport públic metropolità, passin a integrar-se a la zona 1 a partir del proper 1 de gener. És una demanda de fa molts anys del poble de Ripollet i que amb la feina i empenta del govern de Decidim ha prosperat en el nostre primer mandat.\nTot i la bona notícia, queden molts interrogants per resoldre. El primer és que la integració a la zona 1 del transport metropolità suposarà un increment dels impostos que paga la ciutadania, mitjançant un nou impost per a finançar-la, lligat al valor cadastral dels habitatges. Com serà? A quins habitatges afectarà? L’Àrea Metropolitana de Barcelona diu que no ho acabarà de decidir fins passades les eleccions municipals de l’any que ve.\nQueden altres incògnites, com la utilització de la tarja rosa, la qual no podrà ser utilitzada a partir de l’1 de gener, donat que depèn del traspàs de les línies actuals de l’AMB a la Generalitat. Sembla ser, però, que ens costarà el mateix que ara anar a municipis propers del Vallès com Sabadell o Terrassa i que s’ha confirmat que no hi haurà un encariment al respecte.\nCom es pot comprovar queden molts serrells per concretar. D’altra banda, des de Decidim Ripollet considerem que no és just que Ripollet pagui el mateix per entrar a la zona 1 del transport metropolità que altres municipis que gaudeixen de moltes més infraestructures de transport. El dèficit crònic de transport públic a Ripollet s’ha de compensar d’alguna manera fins que no arribin noves inversions.\nFinalment, des de Decidim Ripollet volem ressaltar que l’entrada a la zona 1 només suposarà un canvi tarifari. No millorarà la connectivitat de Ripollet en transport públic. A la vegada, continua reforçant la idea radial del transport metropolità: anar i venir de Barcelona, ignorant les connexions amb altres municipis del Vallès, en les quals Ripollet també hi té grans dèficits. Continuarem amatents per tal que es compleixin les millores que s’anuncien i compromesos en la millora del transport públic a Ripollet.


ciment – «La Llibreta Vermella»\nPosted on 04/05/2015 27/07/2015 by Teresa Saborit\nM’arrossego en la foscor. A poc a poc. Mil·límetre a mil·límetre. Amb moc amb tanta lentitud que el meu moviment et passa desapercebut.\nPerò em moc.\nEls meus braços s’estenen amb decisió a dreta i a esquerra mentre sortejo obstacles de veritat immòbils. Endinso els dits en la terra càlida i humida que m’envolta mentre el meu cap avança atret per l’olor del gessamí i l’escalfor remota d’un raig de sol.\nEl dia més impensat, t’adonaràs de la meva presència amb un ensurt. Pensaràs que és màgia de la barata, o de la cara, tant se val. Pensaràs que és millor ignorar-me. O atiaràs la teva fam insaciable de destrucció per arrencar-me. Sigui quina sigui la teva elecció, ja serà massa tard. Triïs el que triïs, jo ja seré. La meva existència, que avui no és més que un projecte en vies de construcció, llavors ja serà una realitat arrelada en els teus malsons més ocults.\nI em continuo movent.\n[Musa 67: Relat inspirat per la fotografia que acompanya el text, obra de la Pilar Argudo. La Pilar inaugurarà molt aviat un blog amb el nom d’«Herba de rajola», inspirat en aquelles herbes que busquen sortir com sigui per les poques escletxes que els permet el ciment. Molta sort en el nou projecte, Pilar!]\nPosted in 200 muses, MicrorelatTagged ciment, foscor, herba, lent, moviment, ocult, rajola, tempsLeave a comment